rejauldu/bengali-wikipedia huggingface dataset:
thumb|দাপ্তরিক প্রতিকৃতি, ২০১৯ ক্লাইভ স্টাফোর্ড সোলে, ব্যারন সোলে  (জন্ম ৭ মে ১৯৩৯) যুক্তরাজ্যের একজন লেবার পার্টির রাজনীতিবিদ। তিনি ১৯৭৯ থেকে ২০০৫ সাল পর্যন্ত সংসদ সদস্য (এমপি) এবং পরবর্তীতে ২০২৩ সাল পর্যন্ত হাউস অফ লর্ডসের সদস্য হিসাবে দায়িত্ব পালন করেন।   সংসদীয় কর্মজীবন  সোলে ১৯৭৯ সাল পর্যন্ত লেবার পার্টির সংসদ সদস্য ছিলেন, প্রথমে হ্যামারস্মিথ নর্থ, তারপর হ্যামারস্মিথ এবং অবশেষে ১৯৯৭ থেকে ২০০৫ সাল পর্যন্ত ইলিং, অ্যাক্টন এবং শেফার্ডস বুশ নির্বাচনী এলাকার জন্য। ১৯৮১ সালে, তিনি পরমাণু বিরোধী লেবার পার্টি ডিফেন্স স্টাডি গ্রুপের সদস্য ছিলেন এবং ১৯৯৭ থেকে ২০০১ সাল পর্যন্ত সংসদীয় লেবার পার্টির চেয়ারম্যান ছিলেন। ২০০৩ সালে, তিনি ইরাকের বিরুদ্ধে সামরিক পদক্ষেপে জড়িত থাকার সরকারের সিদ্ধান্তের পক্ষে ভোট দেন।  ২০০৫ সালে, এটি ঘোষণা করা হয়েছিল যে তাকে আজীবন পিরেজ দেওয়া হবে এবং ২৯ জুন ২০০৫-এ তাকে হ্যামারস্মিথ এবং ফুলহ্যামের লন্ডন বরোতে হ্যামারস্মিথের ব্যারন সোলে তৈরি করা হয়েছিল। তিনি ২০০৫ থেকে ২০১০ পর্যন্ত হিথ্রো সম্প্রসারণের জন্য নিবেদিত একটি সংস্থা, ফিউচার হিথ্রো-এর প্রচারাভিযান পরিচালক ছিলেন। তিনি ২০০৪ থেকে ২০১৬ পর্যন্ত ছিলেন, মেরি সিকোল মেমোরিয়াল স্ট্যাচু আপিলের ট্রাস্টিদের চেয়ার, এখন নাম পরিবর্তন করে মেরি সিকোল ট্রাস্ট করা হয়েছে, যা লন্ডনের সেন্ট থমাস হাসপাতালের মাঠে মেরি সিকোলের মূর্তি নির্মাণের জন্য কাজ করেছিল।http://www.maryseacoleappeal.org.uk/   ব্যক্তিগত জীবন  সোলির একটি ছেলে ও মেয়ে রয়েছে। তিনি জাতীয় সেক্যুলার সোসাইটির একজন অনারারি অ্যাসোসিয়েট। National Secular Society. Retrieved 27 July 2019   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:স্ট্র্যাথক্লাইড বিশ্ববিদ্যালয়ের প্রাক্তন শিক্ষার্থী বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
থাম্ব|থ্যাংকস গিভিং ডে পশ্চিমা  বিশ্বের লোকেদের  কাছে একটি জনপ্রিয় ধর্মীয় ও সাংস্কৃতিক উৎসব।  এই উৎসবে পরিবারের সকলে একত্র হয়ে  তাদের দিন টি পালন করেন, তাদের সাথে থাকেন। প্রতিবেশী, বন্ধু-বান্ধব সহ সকলেই তারা  একসাথে টেবিলে বসে তাদের সুস্বাদু খাবার উপভোগ করে থাকেন।  প্রত্যেক বছরে নভেম্বর মাসের ৪র্থ বৃহস্পতিবারে আমেরিকায় এবং অক্টোবরের ২য় সোমবারে কানাডায় এই দিনটি পালন করা হয়। থ্যাংকস গিভিং ডে-কে অনেকে আবার দ্যা টার্কি ডে ও বলে থাকে। ঐতিহাসিকভাবে থ্যাংকস গিভিং ডে ধর্মীয় ও সাংস্কৃতিক একটা অনুষ্ঠান।  থ্যাংকস গিভিং ডে'র মূল উদ্দেশ্য, পরিবার, প্রতিবেশী, বন্ধু-বান্ধবসহ সবাই একত্রিত হয়ে সবার জীবনের প্রতিটি সাফল্যের জন্য এবং দেশ ও জাতির সাফল্যের জন্য ঈশ্বরকে ধন্যবাদ জানান। খাবারের তালিকায় থাকে টার্কি রোস্ট, ক্র্যানবেরি সস, মিষ্টি আলুর ক্যান্ডি, স্টাফিং, ম্যাশড পটেটো এবং ঐতিহ্যবাহী পামকিন পাই। টার্কি ময়ূরর মতো বড় সাইজের বনমোরগ।এই দিনটি তারা পরিবারের সঙ্গেই উপভোগ করতে বেশি পছন্দ করে।    ইতিহাস  ১৬২০ সালে ‘মে ফ্লাওয়ার’ নামের এক জাহাজে চড়ে ১০২ জন নানা ধর্মের মানুষ স্বাধীনভাবে ধর্ম চর্চা করার জন্য ইংল্যান্ড ছেড়ে নতুন আশ্রয়ের সন্ধানে বের হয়েছিলেন। কয়েকমাস পর তারা ম্যাসাচুসেটস বেতে এসে থামেন। যাত্রীদের অনেকেই অর্ধাহারে ও শীতের কোপে অসুস্থ ও দুর্বল হয়ে পড়েছিল। তাদের মধ্যে যারা সুস্থ ছিলেন তারা জাহাজ থেকে তীরে এসে নামেন। ওখানেই তারা প্লিমথ নামে একটি গ্রাম গড়ে তোলেন। স্কোয়ান্তো নামের এক উপজাতি আমেরিকান ইন্ডিয়ানের সঙ্গে তাদের পরিচয় হয়। স্কোয়ান্তো তাদের নিজে হাতে শিখিয়ে দেয় কীভাবে কর্ন চাষ করতে হয় বা মাছ ধরতে হয় এবং কীভাবে ম্যাপল গাছ থেকে রস সংগ্রহ করতে হয়।  ১৬২১ সালের নভেম্বরে প্লিমথবাসী তাদের উৎপাদিত শস্য কর্ন নিজেদের ঘরে তুলতে পেরেছিল। কর্নের ফলন এত বেশি ভালো হয়েছিল যে, গভর্নর উইলিয়াম এ উপলক্ষে সব আদিবাসী এবং নতুন প্লিমথবাসীর সৌজন্যে ভূরিভোজের আয়োজন করেছিল। ওই অনুষ্ঠানে সবাই প্রথমে ঈশ্বরকে ধন্যবাদ জানান তাদের সুস্থভাবে বাঁচিয়ে রাখার জন্য ও এমন সুন্দর শস্য দান করার জন্য। তারপর উপস্থিত সবাই সবাইকে ধন্যবাদ জানান সারা বছর একে অপরকে সাহায্য-সহযোগিতা করার জন্য। এই অনুষ্ঠানটি আমেরিকার প্রথম থ্যাংকস গিভিং ডে হিসেবে স্বীকৃতি পায়।   সরকারি ছুটি  ১৮১৭ সালে নিউইয়র্কে সর্ব প্রথম ‘থ্যাংকস গিভিং ডে’ অফিসিয়ালি সরকারি ছুটির দিন হিসেবে স্বীকৃতি পায়। এরপর ১৮২৭ সালে বিখ্যাত নার্সারি রাইম ‘মেরি হ্যাড আ লিটল ল্যাম্ব’ রচয়িতা সারাহ যোসেফা উদ্যোগ নেন, যেন ‘থ্যাংকস গিভিং ডে’-কে জাতীয় ছুটির দিন হিসেবে ঘোষণা করা হয়। দীর্ঘ ৩৬ বছর সারাহ যোসেফা একটানা প্রচারাভিযান চালান থ্যাংকস গিভিং ডের পক্ষে। ১৮৬৩ সালে তৎকালীন প্রেসিডেন্ট আব্রাহাম লিংকন শেষ পর্যন্ত সারাহ যোসেফের আবেদন গুরুত্ব সহকারে গ্রহণ করেন এবং নভেম্বর মাসের শেষ বৃহস্পতিবারকে ‘থ্যাংকস গিভিং ডে’ হিসেবে সরকারি ছুটির দিন ঘোষণা দেন, কিন্তু ১৯৩৯ সালে তৎকালীন মার্কিন প্রেসিডেন্ট ফ্রাঙ্কলিন রুজভেল্ট তখনকার অর্থনৈতিক মন্দা কাটিয়ে ওঠার লক্ষে এ ছুটি এক সপ্তাহ এগিয়ে আনার ঘোষণা দেন এবং এরপর থেকে নভেম্বর মাসের চতুর্থ বৃহস্পতিবার ‘থ্যাংকস গিভিং ডে’ পালিত হয়।  বিষয়শ্রেণী:শরৎ উৎসব বিষয়শ্রেণী:খাদ্য ও পানীয়ের রসাস্বাদন বিষয়শ্রেণী:নবান্ন উৎসব বিষয়শ্রেণী:সোমবারের উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:ধর্মনিরপেক্ষ ছুটির ধরন বিষয়শ্রেণী:সমাজে কৃষি
ওয়ার্ড ১, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাশীপুর অঞ্চল নিয়ে এই ওয়ার্ডটি গঠিত। ১ নং ওয়ার্ড কলকাতার পৌর-প্রশাসনের একটি নির্বাচন-ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।  বিবরণ ১ নং ওয়ার্ডের কাশীপুর রোড বরাবর প্রামাণিক ঘাট রোড, কাশীনাথ দত্ত রোড ও ব্যারাকপুর ট্রাঙ্ক রোড অবস্থিত। এই ওয়ার্ডের পূর্ব দিকে ব্যারাকপুর ট্রাঙ্ক রোড; দক্ষিণে খগেন্দ্র চট্টোপাধ্যায় রোড ও রুস্তমজি পার্শি রোড এবং পশ্চিম দিকে কাশীপুর রোড, রুস্তমজি পার্শি রোড ও হুগলি নদী অবস্থিত। thumb|বরো ১-এ ১নং ওয়ার্ড  ১৯২৩ সালে কাশীপুর কলকাতা পৌরসংস্থার অন্তর্ভুক্ত হয়।  নির্বাচনী ফলাফল  নির্বাচন বছরকেন্দ্রপৌর-প্রতিনিধির নামরাজনৈতিক দল২০০৫ওয়ার্ড ১কানাইলাল গঙ্গোপাধ্যায়ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০ইলা দামসর্বভারতীয় তৃণমূল কংগ্রেস ২০১৩-উপনির্বাচনসীতা জৈসওয়ালসর্বভারতীয় তৃণমূল কংগ্রেস ২০১৫সীতা জৈসওয়ালসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
thumb|Lisa (r) and Lena (l) on the Sing premiere in Cologne, Germany  লিসা এবং লেনা মান্টলার, (জন্ম জুন ১৭, ২০০২), আরো সহজ নামে ডাকা হয় লিসা এবং লেনা, জার্মানির স্টুটগার্টের,জন্মগতভাবে জমজ বোন। তারা ভিডিও ক্লিপ তৈরি করে সামাজিক যোগাযোগের মাধ্যমের এপ্লিকেশন মিউজিকাল.এলওয়াই এ। তারা সামাজিক যোগাযোগের মাধ্যমের অন্যান্য প্লাটফর্ম যেমন মিউজিকাল.এলওয়াই, স্নাপচ্যাট, ইন্সটাগ্রাম, ফেসবুক, এবং টুইটারেও ব্যাপক খ্যাতি লাভ করেছে। লিসা এবং লেনা পালক এবং টিম এবং টায়রা নামে তাদের আরো দুইজন ভাই-বোন রয়েছে। ডিসেম্বর ২০১৬ থেকে, ড্রিম ইট অ্যান্ড ডু ইট নামে তাদের নিজেদের কাপড়ের প্রতিষ্ঠান রয়েছে। তারা পূর্বে জার্মান মডেলিং কোম্পানি কম্পোজ এর মডেলিং করতো।  ২৬ জুলাই, ২০১৭-এ, তারা তাদের প্রথম একক সঙ্গীত, নট মাই ফল্ট, প্রকাশ করে তাদের সাম্প্রতিক সময়ের কাপড়ের প্রতিষ্ঠান,জে১মো৭১,এর প্রচারণা হিসেবে।  তথ্যসূত্র  বহিঃসংযোগ   @lisaandlena on Musical.ly  Lisa and Lena on Instagram  Lisa and Lena on Twitter  Lisa and Lena on Facebook  বিষয়শ্রেণী:জীবিত ব্যক্তি বিষয়শ্রেণী:নারী টিকটকার বিষয়শ্রেণী:২০০২-এ জন্ম বিষয়শ্রেণী:জার্মান খ্রিস্টান
ব্সাম-স্দিংস-র্দো-র্জে-ফাগ-মো () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান মহিলা অবতারী লামার উপাধি বিশেষ। এই উপাধিধারী নারীরা তিব্বতের সর্বোচ্চ সম্মানপ্রাপ্ত নারী অবতারী লামা বলে গণ্য হন।The Power-places of Central Tibet: The Pilgrim's Guide, (1988) p. 268. Keith Dowman. . শুধু তাই নয়, তিব্বতী বৌদ্ধধর্মের দ্গে-লুগ্স ধর্মসম্প্রদায়ের দলাই লামা ও পাঞ্চেন লামা নামক সর্বপ্রধান দুইটি উপাধির পরের ক্রমেই এই উপাধিকে স্থান দেওয়া হয়।The Fourteen Dalai Lamas: A Sacred Legacy of Reincarnation, p. 175. Glenn H. Mullin. Clear Light Publishers. Santa Fe, New Mexico. .   তালিকা গুং-থাং লামানামজীবনকালওয়াইলি প্রতিলিপিকরণ প্রথম  ছোস-ক্যি-স্গ্রোন-মে  ১৪২২-১৪৫৫  chos kyi sgron me  দ্বিতীয়  কুন-দ্গা'-ব্জাং-মো  ১৪৫৯-১৫০২  kun dga’ bzang mo  তৃতীয়  স্ন্যান-গ্রাগ্স-ব্জাং-মো   ১৫০৩-১৫৪২  snyan grags bzang mo  চতুর্থ  ও-র্গ্যান-গ্ত্সো-মো  ১৫৪৫-১৫৫৫  o rgyan gtso mo  পঞ্চম  য়ে-শেস-গ্ত্সো-মো  ১৫৫৬-১৬১০  ye shes gtso mo  ষষ্ঠ  'ফ্রিন-লাস-ম্ত্শো-মো  ১৬১১-১৬৭৭  'phrin las mtsho mo  সপ্তম  ছোস-স্গ্রোন-দ্বাং-মো  ১৮৭৮-১৭৪৬  chos sgron dbang mo   অষ্টম  ম্ছোগ-ল্দান-দ্বাং-মো  ১৭৪৬-১৭৭৪  mchog ldan dbang mo   নবম  ছোস-দ্ব্যিংস-ব্দে-ছেন-ম্ত্শো-মো  ?-১৮৪৩  chos dbyings bde chen mtsho mo   দশম  ঙ্গাগ-দ্বাং-কুন-ব্জাং-দ্বাং-মো  ১৮৪৭-১৮৮২  ngag dbang kun bzang dbang mo   একাদশ  ব্থুব-ব্স্তান-ছোস-দ্ব্যিংস-দ্পাল-মো  ১৮৯৬-১৯৩৭  thub bstan chos dbyings dpal mo   দ্বাদশ  ব্দে-ছেন-ছোস-ক্যি-স্গ্রোন-মে  ১৯৩৮-বর্তমান  bde chen chos kyi sgron me     তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ বিষয়শ্রেণী:সামদিং দোর্জে ফাগমো
বাণভট্ট ছিলেন খ্রিষ্টাব্দ সপ্তম শতাব্দীর ভারতীয় সংস্কৃত পণ্ডিত। তিনি বাণ নামে সমধিক পরিচিত ছিলেন। তিনি ছিলেন উত্তর ভারতীয় রাজা হর্ষবর্ধনের (৬০৬-৬৪৭ খ্রি.) অস্থান কবি (সভাকবি)। বাণ হর্ষবর্ধনের জীবনী হর্ষচরিত ও বিশ্বের অন্যতম প্রাচীন উপন্যাস কাদম্বরী রচনা করেছিলেন।  বাণভট্ট প্রাচীন কান্যকুব্জ বা কনৌজ অঞ্চলের প্রীতিকূট গ্রামে বাৎস্যায়ন গোত্রীয় এক মগ ব্রাহ্মণ পরিবারে জন্মগ্রহণ করেন। তার পিতা ও মাতার নাম যথাক্রমে চিত্রভানু ও রাজদেবী। শৈশবেই তাঁর মাতার মৃত্যু হয় এবং মাত্র চোদ্দো বছর বয়সে তাঁর পিতারও মৃত্যু ঘটে। বানণভট্ট ভারচু নামক একজন গুরুর কাছে শিক্ষা লাভ করেন। যৌবনকালে বানভট্ট তাঁর বৈমাত্রেয় ভ্রাতাদের সহিত বহু স্থানে পরিভ্রমণ করেন।    একটি কাহিনী অনুসারে বানভট্টকে পত্রের দ্বারা পুষ্যভূতি বংশের রাজা হর্ষবর্ধন তাঁর রাজসভায় উপস্থিত হতে আদেশ করেন। রাজসভায় উপস্থিতির কিছু দিনের মধ্যেই তিনি রাজসভায় বেশ জনপ্রিয়তা লাভ করেন।  সংস্কৃতে একটি প্রবাদ আছে: কাদম্বরী রসজ্ঞানাং আহারোপি ন রোচতে। অর্থাৎ, "হে কাদম্বরী, সুরা ঢাললে, মানুষের আর ক্ষুধা থাকে না।" এই প্রবাদটি বাণের রচনা।  বিষয়শ্রেণী:সংস্কৃত কবি বিষয়শ্রেণী:ভারতীয় পুরুষ জীবনীকার বিষয়শ্রেণী:৭ম শতাব্দীর ভারতীয় কবি বিষয়শ্রেণী:সংস্কৃত লেখক বিষয়শ্রেণী:বিহারের ইতিহাস বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় পুরুষ কবি
মুঙ্গেলি () ভারতের ছত্তিসগড় রাজ্যের মুঙ্গেলি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৮ মিটার (৯৪৪ ফুট)।   জনসংখ্যার উপাত্ত  ভারতের ২০০১ সালের জনগণনা অনুসারে মুঙ্গেলী শহরের জনসংখ্যা হল ২৭,৩৮৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মুঙ্গেলী এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
বনু তাইম (আরবি:بنو_تيم) মক্কার কুরাইশ বংশের একটি শাখা গোত্র। তাইম ইবনে মুররাহ থেকে বনু তাইমের উৎপত্তি হয়।  সদস্য আবু বকর তালহা ইবনে উবাইদিল্লাহThe Origins and Early Development of Shi`a Islam p.58-079 A Restatement of the History of Islam and Muslims on Al-islam.org  আবদুর রহমান ইবনে আবু বকর আবদুল্লাহ ইবনে আবু বকর মুহাম্মাদ ইবনে আবি বকর আয়িশা বিনতে আবি বকর আসমা বিনতে আবি বকর উম্মে কুলসুম বিনতে আবু বকর কাসিম ইবনে মুহাম্মদ ইবনে আবু বকর  আরও দেখুন আরবের গোত্র  তথ্যসূত্র  বিষয়শ্রেণী:আরব গোষ্ঠী বিষয়শ্রেণী:আরবের গোত্র বিষয়শ্রেণী:কুরাইশ বংশের শাখা
আশশেওড়া বা আশটেল বা মটকিলা (, বৈজ্ঞানিক নাম: Glycosmis pentaphylla)। গ্রাম বাংলায় মটকিলা বা আশটিল বা আশটেল নামেও গাছটি পরিচিত। একটি গুল্ম জাতীয় উদ্ভিদ। বাংলাদেশের প্রায় সর্বত্র এদের দেখা যায়। এরা যেকোনো পরিবেশে সহজে অভিযোজিত হতে পারে সহজেই।   প্রাপ্তিস্থান  রাস্তার দুই ধার, জমির আইল, বাড়ির পেছনে, পুরনো দালানের ইটের খাঁজে, পুকুর পাড়ে, নদীর ধারে, ঘন ঝোপের আড়ালে; সর্বোপরি প্রায় সকল জায়গাতেই জন্মাতে ও বেড়ে উঠতে পারে এরা।   বিবরণ  আশশেওড়া ৩-৪ ফুট উঁচু হতে পারে। কিছু কিছু গাছ ৬ ফুট পর্যন্ত লম্বা হয়। কাণ্ডের রং ধূসর। কাণ্ড বেশ শক্ত। কাণ্ডের ১.৫-২ ফুট পর্যন্ত কোনো ডালপালা হয় না বললেই চলে। কাণ্ডের বেড় ১.৫-২.৫ ইঞ্চি পর্যন্ত হয়। আশশেওড়া মূল, চারা বীজ থেকে জন্মায়। পাতার রং সবুজ। পাতা একপক্ষল, উপবৃত্তাকার। পাতার দৈঘ্য ৩-৪ ইঞ্চি। মাঝ বরাবর প্রস্থ ২-২.৫ ইঞ্চি। পাতা পাতলা, মসৃণ।   ফুল  ফুল খুব ছোট, সবুজাভ সাদা রঙের। মঞ্জরি বহুপুষ্পক। ফুলের ব্যাস ৫-৭ মিলিমিটার। প্রতি ফুলে ৫ টা করে পাঁপড়ি থাকে। ফুল হালকা মিষ্টি গন্ধ যুক্ত, ফল সবুজ রঙের। তবে ফল পাকলে গোলাপি রং ধারণ করে। ফল মটর দানার চেয়ে সামান্য বড়। প্রতি থোকায় ২০-৫০টি পর্যন্ত ফল থাকে। আশশেওড়া : সুমিষ্ট এক মেঠোফল ; আবদুল গাফফার রনি ; http://bn.zero2inf.com/article/1086/rum-berry    চিত্রশালা    তথ্যসূত্র    বহিঃসংযোগ   বিষয়শ্রেণী:উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:ভোজ্য ফল
মোহিনী মোহন ধর ছিলেন একজন ভারতীয় আইনজীবী , দেওয়ান এবং ঊনবিংশ শতাব্দীর শেষের দিকে এবং বিংশ শতাব্দীর গোড়ার দিকে ওড়িশার ময়ূরভঞ্জ রাজ্যের রাজ্য বিচারক। https://magazines.odisha.gov.in/orissareview/2015/Apr/engpdf/34-37.pdf  ধরকে মহারাজা শ্রীরাম চন্দ্র ভঞ্জ দেওর অধীনে রাজ্য পরিষদের উপদেষ্টা, রাজ্য বিচারক এবং সহ-সভাপতি হিসেবেও নিযুক্ত করা হয়েছিল ।  গোরুমহিসানিতে , খনিগুলি টাটা স্টিলকে লিজ দেওয়া হয়েছিল যেখানে ধর, দেওয়ান হিসেবে, প্রধান ভূমিকা পালন করেছিলেন  তিনি, মিঃ কিডলির সাথে , কটকের র‍্যাভেনশ কলেজে কলেজের সময় মহারাজা শ্রীরাম চন্দ্র ভঞ্জ দেওর একজন ব্যক্তিগত শিক্ষক ছিলেন  File:Raja Mukunda Mohan Dhar (Dar).jpg  মোহিনী মোহন ধর জন্মগ্রহণ করেন কাশ্মীরের প্রাক্তন রাজপরিবারে (পরবর্তীতে বাংলাদেশে জমিদার পরিবার)। তাঁর পিতার নাম হরামোহন ধর এবং মাতার নাম এলোকেশী দেবী। হরামোহন ধরের পিতা ছিলেন রাজা মুখুন্দ মোহন ধর; মুখুন্দ মোহনের পিতা মহারাজ কৃষ্ণ মোহন ধর এবং তাঁর পিতা ছিলেন মহারাজা রঘুনাথ মোহন ধর—কাশ্মীরের দার গ্রামের মহারাজা।  মোহিনী মোহন ধরের বড় ছেলে ব্যারিস্টার ধীরেন্দ্র মোহন ধর, শৈলেন্দ্র সরকারের কন্যা অমিয়বালা সরকার ধরকে হাটখোলা রাজপরিবারের সদস্য হিসেবে বিবাহ করেছিলেন। তিনি গিশনিতে গিধনি এলোকেশি স্কুল এবং জোসলিনে ঢাকা এলোকেশি স্কুল প্রতিষ্ঠা কোরেচিলেন।    তথ্যসূত্র   বিষয়শ্রেণী:১৮৬৬-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:ভারতীয় আইনজীবী
রেডিও রাশিয়া রাশিয়ার আন্তর্জাতিক সংবাদ পরিসেবা। এ বাংলা সংস্করণও সংবাদ দেয়।   সংবাদের সময়   এর বাংলা ভাষার সংবাদের সময় হচ্ছে মার্চ ২৫ থেকে ২৮ অক্টোবর: ১৫:৩০-১৫:০০ এই ফ্রীকওয়েন্সীতে: ১২০৭৫, ৯৭৪৫ আর ৬০৭০ কিলোহার্টজে।   এদের ওয়েবসাইট  রেডিও রাশিয়া - ওয়েবসাইট  রেডিও রাশিয়া   বিষয়শ্রেণী:বাংলায় আন্তর্জাতিক সংবাদ মাধ্যম বিষয়শ্রেণী:রুশ ওয়েবসাইট বিষয়শ্রেণী:১৯৯৩-এ রাশিয়ায় প্রতিষ্ঠিত বিষয়শ্রেণী:রাষ্ট্রীয় গণমাধ্যম বিষয়শ্রেণী:আন্তর্জাতিক সম্প্রচারক
thumb|right|alt=জামা মসজিদ, খোটান|চীনের শিনজিয়াং প্রদেশের খোটানে অবস্থিত জামা মসজিদ  জামা মসজিদ () হলো চীনের শিনজিয়াং স্বায়ত্তশাসিত অঞ্চলের খোটান শহরে অবস্থিত একটি প্রধান মসজিদ। এটি ১৮৭০ সালে নির্মিত হয় এবং এর পৃষ্ঠপোষক ছিলেন হাবিবুল্লাহ খান, যিনি অস্থায়ী খোটান খানত-এর শাসক ছিলেন।Archnet   আরও দেখুন  চীনে ইসলাম  চীনে মসজিদের তালিকা  তথ্যসূত্র  বিষয়শ্রেণী:শিনজিয়াংয়ের মসজিদ বিষয়শ্রেণী:খোটান বিষয়শ্রেণী:এশিয়ায় ১৯শ শতকের মসজিদ
হাসিন দিলরুবা () ২০২১ সালের ভারতীয় হিন্দি ভাষার ব্ল্যাক কমেডি রোমান্টিক থ্রিলার চলচ্চিত্র, যেটি পরিচালনা করেছেন বিনিল ম্যাথিউ এবং কালার ইয়েলো প্রোডাকশন ব্যানারের অধীনে প্রযোজনা করেছেন আনন্দ এল. রাই ও হিমাংশু শর্মা। চলচ্চিত্রটিতে অভিনয় করেছেন তাপসী পান্নু, বিক্রান্ত ম্যাসি ও হর্ষবর্ধন রানে।  চলচ্চিত্রটি ২০২১ সালের ২ জুলাই নেটফ্লিক্সে প্রিমিয়ার হয়।   শ্রেষ্ঠাংশে   তাপসী পান্নু - রানী সাক্সেনা   বিক্রান্ত ম্যাসি - ঋষভ "ঋষু" সাক্সেনা  হর্ষবর্ধন রানে - নীল ত্রিপাঠি  আদিত্য শ্রীবাস্তব - ইনস্পেক্টর কিশোর রাওয়াত  অশীষ বর্মা - আফজার  যামিনী দাস - লতা সাক্সেনা  দয়া শঙ্কর পাণ্ডে - ব্রিজরাজ সাক্সেনা  অলকা কৌশল - মিসেস কশ্যপ  অমিত সিং ঠাকুর - মিস্টার কশ্যপ  পূজা সরূপ - বীনা মাসি  অতুল তিওয়ারি - সিনিয়র ইনস্পেক্টর  দীপেশ জগদীশ - নবরঙ্গি  আশিক হুসেন - রস্তোগী  আলোক চ্যাটার্জি - গান্ধী  প্রীতি সিং - বিন্দিয়া  শ্যাম কিশোর - মিশ্রা   সঙ্গীত  চলচ্চিত্রটিতে সঙ্গীতের সুর করেছেন অমিত ত্রিবেদী এবং সঙ্গীত রচনা করেছেন বরুন গ্রোভার, ক্ষিতিজ পটবর্ধন ও সিদ্ধান্ত মাগো।   সিক্যুয়েল  চলচ্চিত্রটির সিক্যুয়েল ফির আয়ি হাসিন দিলরুবা ৯ আগস্ট, ২০২৪-এ নেটফ্লিক্সে প্রিমিয়ার হয়েছে।   তথ্যসূত্র   বিষয়শ্রেণী:২০২১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:পুলিশ গোয়েন্দা চলচ্চিত্র বিষয়শ্রেণী:হত্যাকারী সম্পর্কে চলচ্চিত্র বিষয়শ্রেণী:ভারতে ব্যভিচার সম্পর্কে চলচ্চিত্র বিষয়শ্রেণী:নিখোঁজ ব্যক্তি সম্পর্কে চলচ্চিত্র বিষয়শ্রেণী:চলচ্চিত্রে সামাজিক বাস্তবতাবাদ
ইসোফ বম্বা সিসোখো (; জন্ম: ৩০ জানুয়ারি ২০০২; ইসোফ সিসোখো নামে সুপরিচিত) হলেন একজন মালীয় পেশাদার ফুটবল খেলোয়াড়। তিনি বর্তমানে ফরাসি ক্লাব বর্দো এবং মালি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২৩ সালে, সিসোখো মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।   প্রারম্ভিক জীবন  ইসোফ বম্বা সিসোখো ২০০২ সালের ৩০শে জানুয়ারি তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সিসোখো মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৩ সালের ৭ই জুন তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4356815 সিসোখো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।   তথ্যসূত্র    বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
শারীরিক কারণে গর্ভপাত ('টার্মিনেশন ফর মেডিক্যাল রিজন' বা 'টিএফএমআর') হল প্রাণনাশক ভ্রূণের অস্বাভাবিকতার ক্ষেত্রে গর্ভ সমাপ্তি। আয়ারল্যান্ডে এই নামে একটি প্রচারাভিযান এবং সহায়তা গোষ্ঠী তৈরি হয়েছিল যারা আয়ারল্যান্ডের আইন পরিবর্তন করতে অনুমতি দেওয়ার জন্য আবেদন করেছিল। আমান্ডা মেলেট (মেলেট বনাম আয়ারল্যান্ড) এই গোষ্ঠীর প্রতিষ্ঠাতা সদস্য।  প্রচারণা যে মহিলাদের গর্ভে প্রাণনাশক অস্বাভাবিক ভ্রূণের উপস্থিতি অনুভব করা গেছে তাদের জন্য এই গোষ্ঠী আরও ভাল পরিষেবা দিতে প্রচারণা চালায়। ২০১৬ সালে তারা শোকার্ত পিতামাতার জন্য শোক মুক্তিতে সাহায্য করার বিষয়ে আইরিশ সরকারের নতুন নির্দেশিকাকে স্বাগত জানিয়েছিল।  রাজনীতিবিদদের সঙ্গে প্রাথমিক বৈঠক  ২০১২ সালের এপ্রিল মাসে, টিএফএমআর আইরিশ আইনসভার নিম্নকক্ষের সদস্য এবং উচ্চকক্ষের সদস্যদের ২৫ জনের একটি দলের সাথে দেখা করেছিল। দলটি তদন্ত করছিল কীভাবে এ, বি এবং সি বনাম আয়ারল্যান্ড মামলায় ইউরোপীয় মানবাধিকার আদালতের রায়ের উত্তর দেওয়া যায়। টিএফএমআর এর উদ্দেশ্য ছিল আয়ারল্যান্ডের গর্ভপাত আইনে পরিবর্তনের জন্য প্রার্থনা করা।  আইনসভার সদস্য রোনান মুলেন এই বৈঠকে উপস্থিত ছিলেন। তিনি তাদের কারণের প্রতি সহানুভূতিশীল ছিলেন না, তিনি জানতে চাইছিলেন তাদের আসল আলোচ্যসূচি কি। পরে তিনি নারীদের প্রতি অভব্য আচরণের কথা অস্বীকার করেন।  গর্ভাবস্থায় জীবন সুরক্ষা আইন ২০১৩  গর্ভাবস্থায় জীবন সুরক্ষা আইন ২০১৩ নিয়ে বিতর্ক চলাকালীন, টিএফএমআর গোষ্ঠী প্রাণনাশক অস্বাভাবিক ভ্রূণের ক্ষেত্রে গর্ভাবস্থা সমাপ্তিকে ব্যতিক্রম হিসেবে ধরে অনুমতি দেওয়ার জন্য আবেদন জানায়, কিন্তু তাওইসেচ (আয়ারল্যান্ডের প্রধানমন্ত্রী এবং সরকার প্রধান) এন্ডা কেনি দাবি করেন যে এটি অন্তর্ভুক্ত করা অসাংবিধানিক হবে।  নাগরিক পরিষদ  ২০১৬ সালে আয়ারল্যান্ড সরকার আয়ারল্যান্ডের গর্ভপাত আইন নিয়ে আলোচনা করার জন্য একটি নাগরিক পরিষদ স্থাপন করে। টিএফএমআর অষ্টম সংশোধনী বাতিল করার প্রার্থনা জানায় এবং ফৌজদারি আইন থেকে গর্ভপাত অপসারণের আহ্বান জানিয়ে একটি আর্জি দাখিল করে।  তাদের নাগরিক পরিষদে উপস্থিত হওয়ার জন্য আমন্ত্রণ জানানো হয়নি। প্রাণনাশক অস্বাভাবিক ভ্রূণ নির্ণয় করা গেছে এমন শিশুদের পিতামাতার জন্য একটি অনুরূপ সমর্থন / প্রচারণা গোষ্ঠী ছিল এভরি লাইফ কাউন্টস। কিন্তু তারা আয়ারল্যান্ডের গর্ভপাত আইন পরিবর্তনের বিরোধী ছিল। তাদের আমন্ত্রণ জানানো হয়েছিল।  আরও দেখুন   আয়ারল্যান্ড প্রজাতন্ত্রে গর্ভপাত  ডি বনাম আয়ারল্যান্ড  শ্রীমতী ডি  তথ্যসূত্র  বহিঃসংযোগ    বিষয়শ্রেণী:প্রজনন অধিকার বিষয়শ্রেণী:আয়ারল্যান্ড প্রজাতন্ত্রে গর্ভপাত
ঘটনাবলী   ৫৯৩ – রাজা শশাঙ্ক নামে এক বাংলার শাসক সিংহাসনে বসে বঙ্গাব্দ গণনা শুরু করেন।  ১৬৮৬ – কলকাতার সুতানটি গ্রামে প্রথম ব্রিটিশ পতাকা উত্তোলন করা হয়। ১৭৩৯ – নাদির শাহ দিল্লি দখল করেন। ১৮১৪ - যুবরাজ উইলিয়াম ফ্রেডরিক নেদারল্যান্ডসের রাজা হন। ১৯৩৫ – ব্রিটিশ কাউন্সিল প্রতিষ্ঠিত হয়। ১৯৯১ - হিসেবে দায়িত্ব গ্রহণ করেন।   জন্ম   ১৪৯৭ - আটাওয়ালপা, ইনকা সম্রাট।  ১৬১৫ – মোঘল সম্রাট শাহজাহানের প্রথম পুত্র। দারাশিকো  ১৮২৮ - হেনরিক ইবসেন, একজন নরওয়েজীয় নাট্যকার যিনি আধুনিক বাস্তবতাবাদী নাটকের সূত্রপাত করেছেন।  ১৮৪২ - গুরুপ্রসাদ সেন, পূর্ববঙ্গের অধুনা বাংলাদেশের প্রথম এম.এ. এবং বিহারের প্রথম ইংরাজী দৈনিক 'বিহার হেরল্ড' এর প্রতিষ্ঠাতা। (মৃ.১৯০০)  ১৯২০ - চিন্ময় লাহিড়ী, বিশিষ্ট শাস্ত্রীয় সঙ্গীতশিল্পী ।(মৃ.১৭/০৮/১৯৮৪)  ১৯২৯ - বাংলা ছড়ার গানের যশস্বী কণ্ঠ শিল্পী সনৎ সিংহ।(মৃ.২০১৩)  ১৯৬৬ - অলকা যাজ্ঞিক, ভারতীয় নেপথ্য গায়িকা।  ১৯৮৯ - তামিম ইকবাল, বাংলাদেশ জাতীয় ক্রিকেট দলের উদ্বোধনী ব্যাটসম্যান।   মৃত্যু   ১৯২৫ - জর্জ ন্যাথানিয়েল কার্জন, ব্রিটিশ সাম্রাজ্যের অধীন উপনিবেশ ভারতের গভর্নর জেনারেল ও ভাইসরয়।(জ.১৮৫৯)  ১৯২৬ - কাজী ইমদাদুল হক, ব্রিটিশ ভারতের বাঙালি কবি।(জ.১৮৮২)  ১৯৪৪ - মন্মথনাথ ঘোষ (বিদ্যাবিনোদ), বাঙালি শিল্পোদ্যোগী ও সাহিত্যিক।(জ.১০/০৭/১৮৮৩)  ১৯৬২ - বীরেশচন্দ্র গুহ ভারতের প্রখ্যাত প্রাণরসায়ণ বিজ্ঞানী। (জ.০৮/০৬/১৯০৪)   ১৯৭৩ - শ্যামাপদ গোস্বামী প্রখ্যাত বাঙালি সাঁতারু।(জ.১৯০৫)  ১৯৮৮ - অখিলবন্ধু ঘোষ বিশিষ্ট বাঙালি সঙ্গীত শিল্পী।(জ.১৯২০)  ১৯৯১ - রমা চৌধুরী ভারতের প্রখ্যাত বাঙালি শিক্ষাবিদ ও লেখিকা ।(জ.১৪/১০/১৯৪১)  ১৯৯৩ - বিবেকানন্দ মুখোপাধ্যায় প্রখ্যাত বাঙালি সাংবাদিক ।(জ.৩১/০৭/১৯০৪)  ২০১৩ - বাংলাদেশের ১৯তম রাষ্ট্রপতি জিল্লুর রহমানের সিঙ্গাপুরে পরলোকগমন। ২০১৪ -  ভারতের বিখ্যাত রম্যলেখক ও সাংবাদিক খুশবন্ত সিং(জ.১৯১৫) ২০১৭ - লেখিকা অধ্যাপক জুবাইদা গুলশান আরা। ২০২০ - পি. কে. ব্যানার্জি নামে সুপরিচিত ভারতীয় ফুটবলার ও প্রশিক্ষক প্রদীপকুমার বন্দ্যোপাধ্যায়। (জ.১৯৩৬)   দিবস ও অন্যান্য   আন্তর্জাতিক সুখ দিবস  খালেদা জিয়া বাংলাদেশের প্রথম মহিলা প্রধানমন্ত্রী দিবস  জাতিসংঘ ফরাসি ভাষা দিবস  বিশ্ব চড়ুই দিবস   বিশ্ব মৌখিক স্বাস্থ্য দিবস   বিশ্ব গল্প বলার দিবস   বহিঃসংযোগ    বিবিসি: এই দিনে    দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মার্চ বিষয়শ্রেণী:অসম্পূর্ণ দিনতারিখ
ইনকা সাম্রাজ্যে পালিত ধর্মীয় বিশ্বাসের প্রভাব রাজনৈতিক, অর্থনৈতিক, সামাজিক ও ব্যক্তিগত জীবনে এ সকল বিশ্বাসসমূহের লক্ষ্য করা যেত। ধারণা করা হয়, ইনকাদের এসকল আধ্যাত্মিক বিশ্বাসের উৎস ছিল বিভিন্ন প্রাচীন আন্দীয় সভ্যতাসমূহে পালিত ধার্মিক রীতি নীতিসমূহ। বিভিন্ন প্রাকৃতিক ঘটনার আধ্যাত্মিক ব্যাখ্যা ও দৈনন্দিন জীবনে পালিত আচার- সংস্কৃতি ছিল ইনকাদের আধ্যাত্মিক বিশ্বাসের ভিত্তি। ইনকাদের বিশ্বাসের সঙ্গে প্রাচীন মিশরীয়দের ধর্মের মিল লক্ষ্যনীয়।  পাশ্চাত্যের অভিযাত্রীরা ইনকাদের এই বিশ্বাসগুলোকেই ইনকা সমাজের 'ধর্ম' বলে আখ্যায়িত করে ছিল। ইনকাদের এই বিশ্বাসগুলি ছিল মূলত প্রকৃৃতিবাদ এবং বহু-ঈশ্বরবাদ। স্পেনীয় আক্রমণের পরে ধীরে ধীরে খ্রিস্ট ধর্ম এর প্রভাবে ইনকা বিশ্বাস বিলুপ্ত হয়ে যায়। তবে এখনো আন্দিজ অঞ্চলের আদিবাসীদের সংস্কৃতির মধ্যে এধরনের বিশ্বাস আংশিক বেঁচে আছে।   দেব-দেবীসমূহ   স্বর্গ ও নরকসমূহ  ইনকারা তিনটি জগতের প্রতি বিশ্বাস করতো। ইনকারা মনে করতো তাদের দেব-দেবী, সাপা (সম্রাট) ও সকল জীব এই তিনটি জগতের কোনো না কোনোটিতে থাকতো। কেচুয়া ভাষায় এই জগৎগুলোকে বলা হতো "পাচা" (Pacha)।  তিনটি জগৎ হলো-   স্বর্গ বা হানান পাচা  নরক বা উখু পাচা  পৃথিবী বা কাই পাচা   আরো দেখুন   ইনকা সাম্রাজ্য  সাপা ইনকা  আটাওয়ালপা  ইনকা সড়ক ব্যবস্থা  বহিঃসংযোগ   "The Sacred Hymns of Pachacutec" Poetry of an Inca emperor.  Incan Ice Mummies NOVA site based on their series about the 1996 expedition that discovered Incan ice mummies.  Incan Religion  বিষয়শ্রেণী:জাতিগত ধর্ম বিষয়শ্রেণী:বহু-ঈশ্বরবাদ